
REPUBLIKA E SHQIPERISE
MINISTRIA E ZHVILLIMIT URBAN
DHE TURIZMIT





KËSHILLI I QARKUT KORÇË
Nr.______Prot.                                                                                          Korçë më,__.__.2026   
PROÇES VERBAL I HARTIMIT TË DOKUMENTAVE TË KONKURRIMIT PUBLIK

Për procedurën me objekt: “RESTAURIMI I MONUMENTIT THEMISTOKLI GËRMENJI, KORÇË”
Ky proçesverbal mbahet sot më datë 04 .09.2026, në Këshillin e Qarkut Korçë nga Njësia e hartimit të dokumentave të konkurrimit publik (NJHDKP) ngritur me Urdhrin për konkurrimin publik nr.  ,datë      .09.2026, për hartimin e dokumentave të konkurrimit publik për procedurën me objekt: “RESTAURIMI I MONUMENTIT THEMISTOKLI GËRMENJI, KORÇË”

Për hartimin e dokumentave të konkurrimit publik NJHDKP u bazua kryesisht në:

· Ligji 27/2018 “Për trashëgiminë kulturore dhe muzetë”, i ndryshuar.
VKM nr. 425, datë 27.5.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, të ndryshuar;

· Udhëzimit të Ministrit të Kulturës nr. 269 datë 11.08.2020 “Për miratimin e dokumentave standarte të konkurrimit publik, për përzgjedhjen e subjekteve të pajisura me licencë në projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore” të ndryshuar;

· VKM Nr.1125,datë 30.12.2020 “Për miratimin e rregullave të projektimit, zbatimit të punimeve të ndërhyrjeve ruajtëse e mbrojtëse në pasuritë kulturore materiale, mbikëqyrjes dhe kolaudimit të tyre”;
· VKM Nr. 792, datë 07.10.2020 “Për përcaktimin e kushteve dhe të kritereve të posaçme të licencimit, dokumenteve shoqëruese, nënkategorive të licencave, procedurave për dhënien, pezullimin ose revokimin, si dhe kuotizacionit vjetor të licencave për ndërhyrjet në pasuritë kulturore materiale”i ndryshuar.
· VKM Nr.42, datë 16.1.2008 “Për miratimin e rregullores për kriteret dhe procedurat e dhënies së licencave profesionale të zbatimit, klasifikimit dhe disiplinimit të subjekteve juridike, që ushtrojnë veprimtari ndërtimi” i ndryshuar.
Projekti është hartuar nga specialistët e DRTK Korçë dhe miratuar në KT me Vendimin nr. 60, datë 09.06.2026. Projekti është i shoqëruar me dokumentacionin përkatës: specifikimet teknike, relacionin teknik, preventivin, grafikun e punimeve, Vendimi i miratimit nga KT.
Lloji i procedurës së konkurrimit publik: Punë 

Objekti i konkurrimit publik: “RESTAURIMI I MONUMENTIT THEMISTOKLI GËRMENJI, KORÇË”.
Fondi limit: 1,603,205 ( një milion e gjashtëqind e tre mijë e dyqind e pesë) lekë pa TVSH.
Burimi i finacimit: Këshilli i Qarkut Korçë. 

Afati i kryerjes së punimeve: 3 (tre) muaj nga data e nënshkrimit të kontratës 
Afati kohor për dorëzimin e  ofertave: Data 14. 09.2026, Ora 09 :00 

Afati kohor për hapjen e ofertave: Data 23. 09.2026, Ora  09:00
Për kriteret e përgjithshme dhe kriteret e veçanta të kualifikimit si dhe kriteret e vlerësimit, NJHDKP është bazuar në:

· Ligji 27/2018 “Për trashëgiminë kulturore dhe muzetë” , i ndryshuar.
· VKM nr.425, datë 27.5.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, të ndryshuar

· Udhëzimit të Ministrit të Kulturës nr. 269 datë 11.08.2020 “Për miratimin e dokumentave standarte të konkurrimit publik, për përzgjedhjen e subjekteve të pajisura me licencë në projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore” të ndryshuar.

· VKM Nr.1125,datë 30.12.2020 “Për miratimin e rregullave të projektimit, zbatimit të punimeve të ndërhyrjeve ruajtëse e mbrojtëse në pasuritë kulturore materiale, mbikëqyrjes dhe kolaudimit të tyre”
· VKM Nr. 792, datë 7.10.2020 “Për përcaktimin e kushteve dhe të kritereve të posaçme të licencimit, dokumenteve shoqëruese, nënkategorive të licencave, procedurave për dhënien, pezullimin ose revokimin, si dhe kuotizacionit vjetor të licencave për ndërhyrjet në pasuritë kulturore materiale”,i ndryshuar
· VKM Nr.42, datë 16.01.2008 “Për miratimin e rregullores për kriteret dhe procedurat e dhënies së licencave profesionale të zbatimit, klasifikimit dhe disiplinimit të subjekteve juridike, që ushtrojnë veprimtari ndërtimi” i ndryshuar.
Këto kritere janë vlerësuar të nevojshme dhe të lidhura ngushtë me aftësinë zbatuese, natyrën dhe vlerën e procedurës. Përkatësisht, si vijon:
I. KRITERET E PËRGJITHSHME, KRITERET E POSAÇME TË PRANIMIT/KUALIFIKIMIT DHE KRITERET E VLERËSIMIT

1. KRITERET E PËRGJITHSHME PËR KUALIFIKIM
Për plotësimin e kapaciteteve ligjore dhe administrative si dhe vërtetimin se kanë zotësi juridike për të lidhur kontratat, ofertuesit / operatorët ekonomikë duhet të dokumentojnë se:
a. Janë të regjistruar në Qendrën Kombëtare të Biznesit dhe kanë eksperienvë në fushën e veprimtarisë objekt konkurrimi ose të ngjashme me të. Në rastin kur ofertuesi është një organizatë jofitimprurëse, duhet të deklarojë se është i regjistruar si person juridik, sipas Ligjit Nr.8788, datë 07.05.2001 “Për Organizatat jo Fitimprurëse”.

b. të kenë përmbushur detyrimet tatimore, pagesën e sigurimeve shoqërore;

c. të kenë përmbushur të gjitha detyrimet e maturuara të energjisë elektrike;

ç.   të mos jenë në proces falimentimi dhe/ose likuidimi;

d. të mos jenë në ndjekje penale ose i dënuar me një vendim të formës së prerë;

dh. të kenë përmbushur detyrimet për taksat vendore;

e. të provojnë që kanë aftësi financiare për të realizuar projektin e propozuar, që institucioni e vlerëson të nevojshme;

ë. të jetë i licencuar për zbatim, në pasuritë kulturore, sipas legjislacionit për trashëgiminë kulturore në varësi të objektit të konkurrimit;

f. të ketë përvojë të mëparshme deri në masën 50% të vlerës së fondit limit të procedurës, sipas rastit dhe objektit të konkurrimit;

g. çdo kriter tjetër teknik që provon aftësitë teknike për të realizuar punimet e kërkuara, në bazë të të dhënave të përcaktuara në dokumentacionin për konkurrim, që institucioni i vlerëson të nevojshme.

Këto kritere do të përmbushen me dorëzimin e dokumentacionit si më poshtë:

a. Certifikatë e regjistrimit e personit fizik/juridik apo vendimin e gjykatës për themelimin/krijimin e organizatës jofitimprurëse;

b. Vërtetim nga Drejtoria e tatimeve që subjekti i ka shlyer detyrimet tatimore dhe sigurimet shoqërore për punonjësit;
c. Vërtetim nga Drejtoria e taksave dhe tarifave vendore në bashkinë përkatëse, që subjekti i ka shlyer detyrimet e taksave vendore;

ç.   Dokument që vërteton përmbushjen e detyrimeve të maturuara të energjisë elektrike;

d. Subjekti duhet të jetë i pajisur me Licencën përkatëse në zbatim, në pasuritë kulturore sipas legjislacionit për trashëgiminë kulturore, të lëshuar nga Ministria e Kulturës (sipas kritereve specifike të dhëna tek rubrika Kriteret e Posaçme). 

Për këtë duhet të paraqesë kopje të licencës së subjektit dhe të drejtuesit teknik, ose të krijojë bashkëpunim kontraktual me një subjekt të licencuar, për realizimin e kontratës, dhe të paraqesë kontratën e bashkëpunimit.
dh. Subjekti të ketë përvojë të mëparshme në kryerjen e ndërhyrjeve restauruese, në pasuritë kulturore gjatë tre viteve të fundit deri në masën 50% e vlerës së fondit limit, sipas rastit dhe objektit të konkurrimit.(e përcaktuar në vijim në kriteret e posaçme të kualifikimit). Për të vërtetuar këtë kriter, operatori ekonomik, duhet të paraqesë kontrata të ngjashme të lidhura me institucione publike apo edhe me subjekte private gjatë tre viteve të fundit, të shoqëruara me vërtetimin e realizimit me sukses të kontratës dhe/ose fatura tatimore.
e. Vërtetimin e xhiros vjetore të realizuar gjatë tre viteve të fundit në një vlerë jo më të madhe se 40% të vlerës së fondit limit, të lëshuar nga organet tatimore përgjegjëse.

ë.   Sigurimi i ofertës në vlerën 2% të vlerës së fondit limit të procedurës së konkurrimit.

Argumentimi:  Këto kritere bazohen ne VKM nr. 425 datë 27.05.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në n pasuritë kulturore, për kryerjen e investimeve me fonde publike në pasuritë kulturore” të ndryshuar, Kreu II, pika 14 dhe Udhëzimin nr. 269 datë 11.08.2020 “Për miratimin e dokumenteve standarde të konkurrimit publik, për perzgjedhjen e subjekteve te pajisura me licencë, për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, të ndryshuar.
Në rastin e bashkimit të subjekteve, njëri prej tyre i përfaqëson të tjerët gjatë procedurës dhe në rast përzgjedhjeje edhe gjatë zbatimit të kontratës. 
Në ofertë duhet të përcaktohet pjesa e punimeve për ndërhyrjet ruajtëse që do të kryejë secili nga anëtarët e këtij bashkimi. Secili prej anëtarëve të këtij bashkimi duhet të përmbushë kriteret sipas parashikimeve në dokumentet e procedurës së konkurrimit, të listuara më sipër, përkatësisht germat “a”, “b”, “c”, “ç”.
Këto kritere duhet të plotësohen me dorëzimin e vetëdeklaratës me shkrim të subjektit, në ditën e hapjes së ofertës, sipas Shtojcës 9, e shoqëruar me dokumentacionin vërtetues, të përmendur me lart. 

Ndërsa kriteret e përcaktuara në gërmat d), dh), e), ë), do të plotësohen bashkërisht nga i gjithë bashkimi i operatorëve, sipas natyrës së punimeve që marrin përsipër në aktmarrëveshjen e bashkëpunimit.
Për të dokumentuar këtë bashkimi i subjekteve/operatorëve ekonomikë duhet të dorëzojë:

a.     Marrëveshjen e noterizuar, sipas së cilës bashkimi i operatorëve ekonomikë është krijuar zyrtarisht; 

b.   Prokurën e posaçme, që vërteton se cili nga subjektet është përfaqësues i bashkimit gjatë procedurës, lidhjes së kontratës dhe zbatimit të saj. 

Argumentimi: Këto kritere bazohen ne VKM nr. 425 datë 27.05.2025 e ndryshuar, Kreu II, pika 18, si dhe Udhëzimin nr. 269 datë 11.08.2020 (ndryshuar me Udhëzimin nr. 285 date 27.08.2020, pika 1/b) nënkreu II i kreut 1.2 të Kërkesave për kualifikim dhe kriteret për vlerësim të DSKP.
2.  KRITERE TË POSAÇME
Për të provuar kapacitetet financiare, ekonomike dhe aftësitë teknike të operatorëve ekonomike pjesëmarrës në procedurën e konkurrimit publik dhe për të realizuar ndërhyrjet ruajtëse dhe mbrojtëse në pasurinë kulturore, në bazë të të dhënave të përcaktuara në dokumentacionin për konkurrim (projekti i restaurimit), NJHDKP ka vlerësuar të nevojshme vendosjen e kritereve të posacme të kualifikimit.
Kandidati/Ofertuesi duhet të dorëzojë përkatësisht:
A.  Kapacitetin ekonomik dhe financiar: OE duhet të vërtetojë me dokumentacionin përkatës për sa vijon:
a. Xhiroja mesatare vjetore gjatë 3 (tre) viteve të fundit, nga data e zhvillimit të procedurës së konkurrimit publik duhet të ketë një vlerë jo më e vogël se  30% e vlerës së fondit limit.
b. Vërtetim për xhiron e realizuar gjatë tre viteve të fundit nga data e zhvillimit të procedurës së konkurrimit publik lëshuar nga administrata tatimore.
*Vendosja e këtij kriteri kualifikues i shërben Autoritetit Kontraktor për të vërtetuar se operatori ekonomik fitues i zotëron të gjitha kapacitetet ekonomike dhe financiare për të përmbushur me sukses kontratën.
Argumentimi: Kërkesa e mësipërme është përcaktuar bazuar në shkronjën e) të pikës 14 të VKM nr. 425 datë 27.05.2025 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore” të ndryshuar dhe në shkronjën (e) të paragrafit të parë “Të kritereve të përgjithshme për kualifikim” të DSPK të miratuar me Udhëzimin nr. 269 datë 11.08.2020 të ndryshuar. Përcaktimi i viteve të kërkuara për paraqitjen e vërtetimit të xhiros vjetore është bërë në zbatim të Ligjit nr. 8438, datë 28.12.1998 “Për tatimin mbi të ardhurat”, i ndryshuar, 
Udhëzimit të Ministrit të Financave Nr.5, datë 30.01.2006, “Për tatimin mbi të ardhurat”, i ndryshuar, VKM-së Nr. 922 datë 29.12.2014 “Për deklarimin e detyrueshëm të deklaratave tatimore dhe të dokumenteve të tjera tatimore, vetëm nëpërmjet formës elektronike”, si dhe kërkesave të Ligjit Nr. 25/2018 “Për kontabilitetin dhe pasqyrat financiare”.
B. Kopje të bilanceve të tre viteve të fundit (2023, 2024, 2025)të operatorit ekonomik të konfirmuar nga organi kompetent, në të cilat duhet të rezultojë se nuk ka dalë me humbje të paktën në dy vite të njëpasnjëshëm, të shoqëruara me Akt Ekspertizën e Ekspertit Kontabël të Autorizuar, në rastin kur janë në kushtet e përcaktimeve të ligjit nr. 10091 datë 5.3.2009 “Per auditimin ligjor, organizimin e profesionit të ekspertit kontabël të regjistruar dhe të kontabilistit të miratuar”, i ndryshuar.
Shënim: Për bilancet e tre viteve të fundit operatorët ekonomikë duhet të mbajnë parasysh raportimin e tyre sipas ligjit për kontabilitetin dhe pasqyrat financiare, të shoqëruara me Akt Ekspertizen e Ekspertit Kontabël të Autorizuar, në rastin kur janë në kushtet e përcaktimeve në përputhje me ligjin nr. 10091, datë 05.03.2009 “Për auditimin ligjor, organizimin e profesionit të ekspertit kontabël të regjistruar dhe të kontabilistit të miratuar”, i ndryshuar, Kreu V, neni 41, pika c, të çertifikuara nga autoritetet përkatëse (Dega e Tatim Taksave).
Argumentimi: Vendosja e ketij kriteri kualifikues i shërben Autoritetit Kontraktor për të vërtetuar se operatori ekonomik fitues i zotëron të gjitha kapacitetet ekonomike dhe financiare për të përmbushur me sukses kontratën. Këto kritere bazohen ne VKM nr. 425 datë 27.05.2025 të ndryshuar, si dhe Udhëzimin nr. 269 datë 11.08.2020 të ndryshuar. Përcaktimi i viteve të kërkuara për paraqitjen e bilanceve është bërë duke iu referuar legjislacionit të fushës, konkretisht, ligjit nr. 8438, datë 28.12.1998 "Për tatimin mbi të ardhurat", i ndryshuar, Udhëzimit të Ministrit të Financave nr.5, datë 30.01.2006, "Për tatimin mbi të ardhurat", i ndryshuar, si dhe kërkesave të ligjit Nr. 25/2018 “Për kontabilitetin dhe pasqyrat financiare”.
C. Operatori ekonomik ofertues duhet të paraqesë një dokument që vërteton se ka paguar të gjitha detyrimet e taksave dhe tarifave vendore lëshuar nga Administrata e Qeverisjes Vendore për të gjitha vendet ku operatori ka ushtruar aktivitetin, sipas përcaktimeve në ligjin nr. 9632, datë 30.10.2006 “Për sistemin e taksave vendore” i ndryshuar, neni 5, pika c, sipas afateve të miratuara të kryerjes së pagesave të përcaktuara nga çdo njësi e qeverisjes vendore për vitin 2026.
Në rastet e bashkimit të operatorëve ekonomikë, çdo anëtar i grupit të BOE, duhet të dorëzojë vërtetimin lëshuar nga Njësitë Administrative përkatëse ku ka ushtruar apo ushtron aktivitet për vitin 2025 dhe detyrimet e maturuara për vitin 2026, sipas të dhënave të QKB-së.
Argumentimi: Kërkesa e mësipërme janë bazuar në nenin shkronjën  “dh”;”e” pikës 14  të VKM nr. 42,5 datë 27.05.2025 të ndryshuar, si dhe Udhëzimin nr. 269 datë 11.08.2020 të ndryshuar dhe ne ligjin nr.9632, datë 30.10.2006 “Për Sistemin e Taksave Vendore” i ndryshuar,në ligjin nr.9920 date 19.05.2008 “Për procedurat tatimore” i ndryshuar, neni 3.1/a, b, c dhe neni 40, në ligjin nr.131/2015 “Për QKB” i ndryshuar, si dhe në ligjin nr.9723 date 03.05.2007 “Për QKR” i ndryshuar.
Meqenese operatoret ekonomik kanë detyrimin të paguajnë të gjitha detyrimet e taksave dhe tarifave vendore, në vendet që ushtrojnë aktivitetin e tyre, atëherë operatorët ekonomikë pjesëmarrës duhet të vërtetojnë se i kanë likujduar këto detyrime nëpërmjet paraqitjes së vërtetimit të lëshuar nga Administrata e Qeverisjes Vendore.
2.1 Kriteret të veçanta që provojnë aftësitë teknike për të realizuar punimet e kërkuara. 

Objekti: “RESTAURIMI I MONUMENTIT THEMISTOKLI GËRMENJI, KORÇË” është monument kulture i kategorisë së I-rë dhe me rëndësi kombëtare për trashëgiminë kulturore.
Bazuar në Ligjin nr.27/2018 “Për trashëgiminë kulturore dhe muzetë” i ndryshuar, VKM nr.425, datë 27.5.2020 të ndryshuar si dhe në projektin e restaurimit, të miratuar nga KT, Njësia e Hartimit ka vlerësuar të nevojshme vendosjen e kritereve të posaçme të kualifikimit në proporcion të drejtë me punimet e parashikuara, fondin e vendosur në dispozicion nga Këshilli i Qarkut dhe parimet e konkurrimit publik në lidhje transparencën dhe konkurrencën e barabartë. 

2.1.1. Për të vërtetuar këtë kandidati/ofertuesi duhet të dorëzojë deklaratat, formularët dhe dokumentat sipas Dokumentave standarte të konkurrimit publik.

a. Formularin e Ofertës, sipas Shtojcës 2 dhe 3;

b. Sigurim oferte, sipas Shtojcës 4;

c. Lista e informacionit konfidencial, sipas shtojcës 5;

ç. Deklaratë mbi përmbushjen e specifikimeve teknike, sipas Shtojcës 6;

d. Deklaratë mbi Konfliktin e Interesit sipas Shtojcës 7;

dh. Deklaratë për paraqitje oferte të pavarur, sipas Shtojcës 8;

e. Deklaratë mbi kriteret e përgjithshme, sipas Shtojcës 9;

ë. Grafiku i realizimit të punimeve për ndërhyrjet ruajtëse, sipas Shtojcës 10;

f. Deklarata për disponueshmërinë e makinerive, sipas Shtojcës 16;

Gjithashtu, për të vërtetuar që ka aftësitë dhe kapacitetin teknik OE pjesëmarrës në procedurën e konkurrimit publik me qëllim realizimin e ndërhyrjeve ruajtëse dhe mbrojtëse në pasurinë kulturore si dëshmi për përvojën e mëparshme të OE, në fushën e trashëgimisë kulturore, Autoriteti kontraktor, kërkon vërtetime/dokumenta të lëshuara nga një ent publik apo me sektorin privat për të vërtetuar përmbushjen e suksesshme të punëve të mëparshme të ngjashme dhe konkretisht:
2.1.2. Punë të ngjashme në një vlerë jo më të vogël se 40% e vlerës së përllogaritur të kontratës së konkurrimit publik/fondit limit dhe që është realizuar gjatë tri viteve të fundit.
*Vendosja e këtij kriteri kualifikues i shërben Autoritetit Kontraktor për të vërtetuar se

operatori ekonomik fitues i zotëron të gjitha kapacitetet ekonomike dhe financiare për të

përmbushur me sukses kontratën.

Argumentimi: Kërkesa e mësipërme është përcaktuar bazuar në shkronjën e) të pikës 14 të

VKM nr. 425 datë 27.05.2025 “Për procedurat e përzgjedhjes së subjekteve të pajisura me

licencë për projektim, zbatim, mbikëqyrje dhe kolaudim në pasuritë kulturore, për kryerjen e

investimeve me fonde publike në pasuritë kulturore” të ndryshuar dhe në shkronjën (e) të

paragrafit të parë “Të kritereve të përgjithshme për kualifikim” të DSPK të miratuar me

Udhëzimin nr. 269 datë 11.08.2020 të ndryshuar. Përcaktimi i viteve të kërkuara për

paraqitjen e vërtetimit të xhiros vjetore është bërë në zbatim të Ligjit nr. 8438, datë

28.12.1998 “Për tatimin mbi të ardhurat”, i ndryshuar, Udhëzimit të Ministrit të Financave

Nr.5, datë 30.01.2006, “Për tatimin mbi të ardhurat”, i ndryshuar, VKM-së Nr. 922 datë

29.12.2014 “Për deklarimin e detyrueshëm të deklaratave tatimore dhe të dokumenteve të

tjera tatimore, vetëm nëpërmjet formës elektronike”, si dhe kërkesave të Ligjit Nr. 25/2018

“Për kontabilitetin dhe pasqyrat financiare”.

* Kur oferta paraqitet nga një bashkim operatorësh, kriteri konsiderohet i plotësuar bashkërisht nga i gjithë bashkimi i operatorëve, sipas natyrës së punimeve që marrin përsipër në aktmarrëveshjen e bashkëpunimit.

Për të vërtetuar përvojën e mëparshme të ngjashme, operatorët ekonomikë duhet të paraqesin dëshmitë e mëposhtme:
a. Për kontrata të realizuara me Institucione shtetërore, duhet të paraqitet:

- kontratën;

- formulari i vlerësimit sipas shtojcës 17;

- akt kolaudimi;

- situacioni përfundimtar;

- fatura tatimore.
b. Për kontrata të realizuara me subjektet private, duhet të paraqitet:

- kontrata;

- leja e ndërtimit;

- situacion përfundimtar;

- akt kolaudimi;

- leja e përdorimit.

Argumentimi: Përvoja e mëparshme është një element shumë i domosdoshëm që garanton autoritetin kontraktor se operatorët ekonomikë mbi bazën e vlerës së kontratave të ngjashme zotërojnë kapacitete për të zbatuar kontratën me sukses sipas një standarti të përshtatshëm cilësie. Vlera e kërkuar nuk sjell kufizim të konkurrencës. Këto kritere bazohen ne VKM nr. 425 datë 27.05.2020 të ndryshuar, shkronja f) e pikës 14, si dhe në shkronjën (dh) të dokumentacionit të nevojshëm “Të kritereve të përgjithshme për kualifikim” të DSKP të miratuar me Udhëzimin nr. 269 datë 11.08.2020 të ndryshuar.
2.1.3. Licenca lidhur me ekzekutimin e punimeve:

Për kapacitetin teknik të OE pjesëmarrës në procedurën e konkurrimit publik me qëllim realizimin e ndërhyrjeve ruajtëse dhe mbrojtëse në pasurinë kulturore, është kusht që OE të disponojë licencat përkatëse në fushën e ndërtimit dhe në fushën e trashëgimisë kulturore. 
Për këtë NJHDKP ka vlerësuar vendosjen e kritereve për licencat bazuar në: 
· VKM Nr. 792, datë 7.10.2020 “Për përcaktimin e kushteve dhe të kritereve të posaçme të licencimit, dokumenteve shoqëruese, nënkategorive të licencave, procedurave për dhënien, pezullimin ose revokimin, si dhe kuotizacionit vjetor të licencave për ndërhyrjet në pasuritë kulturore materiale”, i ndryshuar më VKM Nr.329, datë 02.06.2021, Për disa ndryshime ne VKM Nr. 792, datë 7.10.2020, të Këshillit të Ministrave, “Për përcaktimin e kushteve dhe të kritereve të posaçme të licencimit, dokumenteve shoqëruese, nënkategorive të licencave, procedurave për dhënien, pezullimin ose revokimin, si dhe kuotizacionit vjetor të licencave për ndërhyrjet në pasuritë kulturore materiale”;

· VKM Nr. 42, datë 16.1.2008 “Për miratimin e rregullores për kriteret dhe procedurat e dhënies së licencave profesionale të zbatimit, klasifikimit dhe disiplinimit të subjekteve juridike, që ushtrojnë veprimtari ndërtimi” i ndryshuar;
· Ligji Nr. 27/2018 “Për trashëgiminë Kulturore dhe Muzetë”, neni 82, pika 2;

· VKM nr. 425, datë 27.5.2020 “Për procedurat e përzgjedhjes së subjekteve të pajisura me licencë për projektim, zbatim, mbikëqyrje dhe kolaudim në pasuritë kulturore, për kryerjen e investimeve me fonde publike në pasuritë kulturore”, të ndryshuar;

Llojet e licencave për veprimtarinë ndërhyrëse në pasuritë kulturore materiale për procedurën me objekt: “RESTAURIMI I MONUMENTIT THEMISTOKLI GËRMENJI, KORÇË” janë:
     N-Z/V/5. Zbatim në konservim dhe restaurim i veprave të artit në metal, qelq;
OSE

     F-Z/V/5. Zbatim në konservim dhe restaurim i veprave të artit në metal, qelq;
Argumentimi: Këto kritere bazohen ne VKM nr. 425 datë 27.05.2020 të ndryshuar, shkronja ë) e pikës 14, si dhe në shkronjën (ë) të paragrafit të parë “Të kritereve të përgjithshme për kualifikim” të DSKP të miratuar me Udhëzimin nr. 269 datë 11.08.2020 të ndryshuar. Në përputhje me VKM nr. 792 datë 07.10.2020 “Për përcaktimin e kushteve dhe të kritereve të posaçme të licencimit, dokumenteve shoqëruese, nënkategorive të licencave, procedurave për dhënien, pezullimin ose revokimin, si dhe kuotizacionit vjetor të licencave për ndërhyrjet në pasuritë kulturore materiale”, të ndryshuar.  
DREJTUESI TEKNIK:

Duhet të zotërojë licencë profesionale personale sipas modelit të lëshuar nga Ministria e Kulturës për zbatim në restaurimin e monumenteve të trashëgimisë së  veprave te artit, e cila të përmbajë nënkategorinë e licensave Z/V. 
Licencë për kryerjen e veprimtarive ndërhyrëse në pasuritë kulturore materiale, vepra arti – (V), si më poshtë:
Z/V/5. Zbatim në konservim dhe restaurim i veprave të artit në metal, qelq;
Në përputhje me VKM nr. 792 datë 7.10.2020 “Për përcaktimin e kushteve dhe të kritereve të posaçme të licencimit, dokumenteve shoqëruese, nënkategorive të licencave, procedurave për dhënien, pezullimin ose revokimin, si dhe kuotizacionit vjetor të licencave për ndërhyrjet në pasuritë kulturore materiale” i ndryshuar.
Nënkategoritë e licencës së vendosur janë mbështetur në zërat e punimeve të parashikuara në projekt dhe me tipologjinë (gjininë e objektit në fjalë).
Argumentimi: Me anë të këtij kriteri kërkohet që operatorët ekonomikë të dëshmojnë se disponojnë licencat profesionale që parashikohen nga legjislacioni në fuqi për kryerjen e punimeve, objekt i kontratës, të lëshuara nga autoritetet kompetente kompetente. Nënkategoritë e licencës së vendosur janë mbështetur në zërat e punimeve të parashikuara në projekt që lidhen ngushtësisht si në restaurim dhe në punimet e ndërtimit. (Në rastin e bashkimit të operatoreve ekonomik, çdo anetar i grupit duhet të dorezojë liçencat profesionale sipas zërave të preventivit që në bazë të marrëveshjes së bashkëpunimit merr përsipër të realizojë). Në përputhje me VKM nr. 792 datë 7.10.2020 “Për përcaktimin e kushteve dhe të kritereve të posaçme të licencimit, dokumenteve shoqëruese, nënkategorive të licencave, procedurave për dhënien, pezullimin ose revokimin, si dhe kuotizacionit vjetor të licencave për ndërhyrjet në pasuritë kulturore materiale”, të ndryshuar.
Përcaktimi i kategorisë së licencave bazohet në kritere të përcaktuara ligjore e teknike. Të dhënat për licencat e mësipërme janë vendosur referuar bazës ligjore.
Zbatuesi i punimeve mban përgjegjësi dhe është i detyruar të realizojë punimet e ndërtimit, në përputhje me lejen e ndërtimit, projektin, kushtet teknike të zbatimit dhe rregullat e sigurimit teknik. 

Lidhur me nivelin e kategorive në licencë janë në përputhje me natyrën dhe fondin limit që prokurohet, si dhe kërkohet që operatorët ekonomik të japin garanci që i kanë aftësitë tekniko profesionale ne nivele të kategorive për realizimin e objektit që prokurohet.

Me anë të këtij kriteri kërkohet që operatorët ekonomikë të dëshmojnë se disponojnë licencat profesionale që parashikohen nga legjislacioni në fuqi për kryerjen e punimeve, objekt i kontratës, të lëshuara nga autoritetet kompetente kompetente. 

Licencat janë të lidhura ngushtësisht me zerat e punimeve te ndërtimit. Operatorët ekonomikë, për të marrë pjesë në procedurat e prokurimit, duhet të kualifikohen, pasi të kenë përmbushur të gjitha kriteret, që autoriteti i vlerëson të nevojshme, për sa kohë ato janë në përpjesëtim me natyrën dhe përmasat e kontratës.
2.1.4.  Dëshmi për fuqinë mesatare punëtore të operatorit ekonomik:
Operatori ekonomik pjesëmarrës, për realizimin e punimeve objekt kontrate, duhet të disponojë personelin kryesor, drejtues teknik në licencën e shoqërisë, si më poshtë:

a. Drejtues teknik - 1 (një) 
Për të cilët duhet të paraqiten: 

· Kontratë punë e vlefshme
· Diploma 
· Të figurojnë në listëpagesat e shoqërisë në muajin e fundit, para zhvillimit të procedurës.
Operatori/et ekonomike ofertues duhet të përcaktojë me anë të një deklarate (nga administratori i shoqërisë) Drejtuesin Teknik të punimeve në objekt, i cili duhet të jetë i licencuar për kryerjen e veprimtarive ndërhyrëse në pasuritë kulturore materiale, vepra arti dhe konkretisht Licence Z/V/5 (Zbatim në konservim dhe restaurim i veprave të artit në metal, qelq).
Drejtues teknik është përgjegjës për zbatimin e saktë të projektit për secilin nga zërat e punimeve. Ai është përgjegjës për  cilësinë e materialeve që vendosen në objekt.
Argumentimi: Kërkesa e mësipërme bazohet në VKM nr. 425 datë 27.05.2020 të ndryshuar, dhe në Udhëzimin nr. 269 datë 11.08.2020 të ndryshuar, në ligjin 8402 “Për kontrollin dhe disiplinimin e punimeve të ndërtimit” datë.10.09.1998 i ndryshuar.
b. Operatori ekonomik duhet të disponojë fuqi punëtore prej minimalisht 5 (pesë) punonjës për muajin e fundit, para zhvillimit të procedurës, të vërtetuar me:
·  Vërtetim të lëshuar nga Sigurimet Shoqërore ose Administrata Tatimore, ku të specifikohet numri i  punonjësve për  muajin e fundit, para zhvillimit të procedurës..
·  Listë pagesat e punonjësve sipas formatit që kërkohet nga legjislacioni në fuqi për muajin e fundit, para zhvillimit të procedurës.
Argumentimi: Kërkesa e mësipërme bazohet në VKM nr. 425 datë 27.05.2020 të ndryshuar, dhe në Udhëzimin nr. 269 datë 11.08.2020 të ndryshuar, me anë të këtij kriteri kërkohet që operatorët ekonomikë të dëshmojnë që kanë fuqinë punëtore  të nevojshme për ekzekutimin e objektit të prokurimit, që ka në dispozicion apo që mund t’i vihen në dispozicion operatorit ekonomik për të përmbushur kontratën.
b. Operatori ekonomik duhet të disponojë fuqi punëtore prej 4 (katër) punonjës të specializuar/të kualifikuar, si më poshtë: 
	NR
	EMERTIMI
	Nr i Punonjësve

	1.
	Mjeshter për punimin e gurit 
	1 (një)

	2.
	Punonjës të thjeshtë
	1 (një)

	3.
	Shofer
	1 (një)

	4.
	Elektricist 
	1 (një)


* Bazuar në  zërat e punimeve sipas preventivit punonjësit e thjeshtë do të ndihmonjë dhe kryejnë punë të cilat nuk kërkojnë ndonjë kualifikim të veçantë.
Për punonjësit e thjeshtë do nevojitet: 

· Kontratë individuale të punës 
· Të figurojnë në listëpagesat e shoqërisë muajin e fundit
Për secilin nga punonjësit e specializuar duhet të paraqiten: 
· Kontratë individuale të punës dhe dëshmi.
· Dëshmi Kualifikimi të Sigurimit Teknik e lëshuar nga ISHTI ose nga një trup çertifikuese e akredituar në RSH-së, në zbatim të Ligjit Nr.8734, datë 01.02.2001 dhe Ligjit Nr. 13/2013.
· Të figurojnë në listëpagesat e shoqërisë minimalisht muajin e fundit.
* Elektricisti mund të disponohet nga operatori/et ekonomik edhe nëpërmjet kontraktimit dhe jo domosdoshmërisht duhet të figurojë në listëpagesat e shoqërisë.
Argumentimi: Kërkesa e mësipërme bazohet në VKM nr. 425 datë 27.05.2020 të ndryshuar, dhe në Udhëzimin nr. 269 datë 11.08.2020 të ndryshuar, me anë të këtij kriteri kërkohet që operatorëtekonomikë tëdëshmojnë që kanë personelin e nevojshëm të kualifikuar për realizimin me sukses të kontratës. Shënim- argumentoni nevojën për stafin e kërkuar, duke specifikuar punimet apo veprimtaritë konkrete për të cilat kërkohet ekspertiza e tyre profesionale, argumentimin mbi kërkesat dokumentare për disponimin e këtij stafi, si dhe për llojin e licencës/certifikatës/kualifikimit të kërkuar për secilin prej tyre, nëse është rasti, duke specifikuar edhe aktin ligjor apo nënligjor konkret, ku parashikohet nevoja për licenciminapo certifikimin e tyre).
2.1.5. Për të vërtetuar se punët, objekt konkurrimi, i plotësojnë kërkesat e cilësisë, Operatori/et ekonomik duhet të jetë/jenë të pajisur me çertifikata të lëshuara nga një organ i vlerësimit të konformitetit, i akredituar nga organizmi kombëtar i akreditimit i vendit ku është akredituar ose nga organizma ndërkombëtare akreditues të njohur nga Drejtoria e Përgjithshme e Akredimit në Shqipëri (DPA). Certifikatat e kërkuara duhet të jenë të vlefshme në kohën e zhvillimit të tenderit dhe në përpjesëtim dhe të lidhura ngushtë me objektin e kontratës, duke respektuar edhe parimin e mosdiskriminimit. Për këtë:
Operatori/et ekonomik duhet të paraqes/in Certifikata ISO ose ekuivalente dhe duhet të jenë në përputhje me objektin e prokurimit:
· EN-ISO 9001:2015 (Sistemi i menaxhimit të cilesisë) ose ekuivalent
· ISO 45001-2018 (Sistemi i menaxhimit të shëndetit dhe sigurisë në punë) ose ekuivalent
* (Në rastin e bashkimit të operatoreve ekonomike ky kriter plotësohet nga secili anëtar i bashkimit, në përputhje me natyrën e punimeve dhe  përqindjen e pjesëmarrjes në punë, të përcaktuara në akt marrëveshje).

Autoriteti kontraktor do të pranojë edhe mundësine e paraqitjes së standardit SSH/EN; SSH/ISO mbi komformitetin e standardit europian apo atij ISO, dhe të lëshuara nga organizma të vlerësimit të konformitetit të akredituara në Republikën e Shqipërisë.

VO: Nëse çertifikatat nuk janë në gjuhën shqipe, të jenë të përkthyera dhe të noterizuara si dëshmi e vërtetësisë dhe saktësisë së përkthimit. 

Argumentimi: Kërkesa e mësipërme bazohet në VKM nr. 425 datë 27.05.2020 të ndryshuar, dhe në Udhëzimin nr. 269 datë 11.08.2020 të ndryshuar, për vet natyrën e veçantë, vendndodhjes së objektit të kontratës që do të prokurohet, është tepër e rendësishme që operatorët si zbatues, të kryejnë veprimtarinë me standardet e kërkuara të cilësisë.Sistemi i menaxhimit të cilësië, mjedisit dhe shëndetit dhe sigurisë në punë janë standarte që çdo subjekt juridik apo privat e ka qëllim në arritjen e suksesit. Këto certifikata lidhen ngushtësisht me objektin e kontratës përsa kohë do të pronohen edhe ekuivalentet e tyre dhe i shërbejnë autoritetit kontraktor për njohjen e kapaciteteve të operatorëve ekonomikë dhe të mundësisë së tyre për përmbushjen e plotë të kontratës.
2.1.6. Në bazë të grafikut të punimeve, zërave të punimeve dhe volume e tyre, është vlerësuar që makineritë dhe pajisjet janë minimalisht të domosdoshme për realizimin e punimeve në afatin dhe cilësinë e kërkuar. Për këtë, OE duhet të vërtetojë se disponon mjetet dhe pajisjet e nevojshme teknike për realizimin e kontratës. 

Operatori ekonomik pjesëmarrës për realizimin e kontratës duhet të disponojë mjetet dhe pajisjet e mëposhtme: 
	Nr
	Lloji i Makinerive
	Statusi
	Sasia

	1.
	Kamion me kapacitet mbajtës minimumi 4 ton  (kamionçinë)
	në pronësi ose me qira
	Copë 1

	2.
	Gjenerator elektrik portativ


	në pronësi ose me qira

	Copë 1

	3.
	Skelari

	në pronësi ose me qira
	Copë 1

	4.
	Vinç i vogël ose trekëmbësh ngritës


	në pronësi ose me qira
	Copë 1

	5.
	Kompresor me presion të ulët


	në pronësi ose me qira
	Copë 1

	
	
	
	


Si dëshmi për plotësimin e kësaj pike Operatori/et ekonomik duhet të paraqesë:
a) Për mjetet me rrota/goma që shënohen në regjistra publikë duhet të paraqitet dokumenti që verteton regjistrimin e mjetit (leje qarkullimi), çertifikata e pronësisë, certifikata e kontrollit teknik, siguracionin e mjetit , si edhe çertifikata për transport mallrash brënda vendit. 
b) Për mjetet e siguruara me qira, duhet të paraqitet kontrata e qirasë e lidhur para noterit e shoqëruar me çertifikata e pronësisë, certifikata e kontrollit teknik, siguracionin e mjetit, siguracionin e mjetit, si edhe çertifikata për transport mallrash brënda vendit. 
c) Për mjetet dhe pajisjet që nuk shënohen në regjistra publike duhet të paraqiten dokumentat që vërtetojnë pronësinë e tyre apo marrjen me qira te tij(kontratën e qirasë ku të përfshihet edhe periudha e punimeve).
* Të gjitha mjetet/makineritë dhe pajisjet e kërkuara të jenë të shoqëruara me foto
Të paraqiten mjete dhe pajisje të mbrojtjes në punë të punëtorëve, personelit si  më    poshtë:
	Nr
	Mjete mbrojtese
	Njesia
	Sasia
	Statusi

	1
	Kokore 
	Copë
	5
	Në pronësi ose me qera

	2
	Fikse Zjarri 
	Copë
	1
	Në pronësi ose me qera

	3
	Komplet i ndimës së shpejtë
	Copë
	1
	Në pronësi ose me qera

	4
	Tabela Sigurimi Teknik
	Copë
	1
	Në pronësi ose me qera


a) * Për mjetet dhe pajisjet që nuk shënohen në regjistra publike duhet të paraqiten dokumentat që vërtetojnë pronësinë e tyre apo marrjen me qira te tij(kontratën e qirasë ku të përfshihet edhe periudha e punimeve).

Argumentimi: Në bazë VKM nr.629 datë.15.07.2015, manualit teknik të çmimeve të punimeve të ndërtimit dhe analizave të tyre dhe me anë të këtij kriteri kërkohet që operatorët ekonomikë të dëshmojnë që kanë mjetet e pajisjet teknike, të nevojshme për ekzekutimin e objektit të prokurimit, që ka në dispozicion apo që mund t’i vihen në dispozicion operatorit ekonomik për të përmbushur kontratën.
2.1.7. Çdo ofertues duhet të paraqesë planin e sigurisë në kantier, sipas VKM nr. 692, datë 13.12.2001.

2.1.8. Çdo ofertues do të paraqesë Grafikun e Punimeve në përputhje me afatin e realizimit të punimeve nga data e nënshkrimit të kontratës.
* Periudha e garancisë për defektet është 1 vit pas marrjes në dorëzim të objektit (hartimit të proces-verbalit të marrjes në dorëzim dhe çertifikatës).

Është vendosur ky njoftim duke u bazuar në ligjin 8402 “Për kontrollin dhe disiplinimin e punimeve të ndërtimit” datë.10.09.1998 i ndryshuar pasi periudha e garancisë së punimeve referuar këtij ligji shkon nga 1 deri 2 vite.
Ju bëjmë me dije se bazuar në VKM nr. 425/2020 e ndryshur, Kreu II, pika 20 si dhe Udhëzimin nr. 269/2020 të ndryshuar, Lidhja 1:
Të gjithë dokumentat duhet të jenë origjinale apo kopje të noterizuara. Nëse gjuha e përdorur në procedurë është gjuha shqipe, atëherë dokumentat në gjuhë të huaj duhet të shoqërohen me një përkthim të noterizuar në gjuhën shqipe.

Rastet e mosdorëzimit të një dokumenti ose të deklarimeve të rreme e të pasakta, si dhe dorëzimi i dokumenteve të falsifikuara konsiderohen si kushte për skualifikim.

Kërkesat e përgjithshme dhe posaçme për kualifikim, provohen me dorëzimin e deklaratave të ofertuesit (sipas formatit të miratuar në dokumentat e konkurrimit), formularëve të dokumentave të konkurrimit, si dhe dokumentat e ofertuesit, që janë lëshuar jo më vonë se 3 (tre) muaj nga dita e hapjes së ofertave.

Në çdo rast, Njësia e vlerësimit të ofertave rezervon të drejtën të kryejë verifikimet e nevojshme mbi vërtetësinë e informacionit të deklaruar nga ofertuesi.
3.  KRITERE PËR VLERËSIMIN E OFERTAVE 

a. Oferta fituese është oferta e vlefshme e kualifikuar me vlerën me të ulët ekonomike.

b. Oferta e vlefshme konsiderohet oferta që ka plotësuar të gjitha kriteret e përgjithshme dhe të posaçme të kualifikimit.

Këto kritere janë bazuar në VKM nr. 425/2020 e ndryshur, Kreu II, pika 21, 22 si dhe Udhëzimin nr. 269/2020 të ndryshuar, Lidhja 1.
Bashkëlidhur këtij proces-verbali:

· Dokumentat standarte të konkurrimit publik
· Projekti

· Raporti Teknik

· Preventivi

· Specifikimet teknike
· Grafiku
NJËSIA E  HARTIMIT TË DOKUMENTAVE TË KONKURRIMIT PUBLIK

